ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

՛՛......՛՛ .....................2021 թ.    N ............ Ա

**«ՃԱՆԱՊԱՐՀԱՅԻՆ ԴԵՊԱՐՏԱՄԵՆՏ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ՃԱՆԱՊԱՐՀԱՅԻՆ ԴԵՊԱՐՏԱՄԵՆՏ» ՀԻՄՆԱԴՐԱՄԻ ՎԵՐԱԿԱԶՄԱԿԵՐՊԵԼՈԻ, ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ԵՎ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ԴԵԿՏԵՄԲԵՐԻ 15-Ի N 1304-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով «Պետական ոչ առևտրային կազմակերպությունների մասին» օրենքի 5-րդ հոդվածի 2-րդ մասը, 24-րդ հոդվածի 1-ին մասը, «Հիմնադրամների մասին» օրենքի 9-րդ հոդվածը, 10-րդ հոդվածի 4-րդ մասը, 13-րդ հոդվածը, Հայաստանի Հանրապետության քաղաքացիական օրենսգրքի 63-րդ, 65-րդ, 685-րդ և 688-րդ հոդվածները և «Նորմատիվ իրավական ակտերի մասին» օրենքի 37-րդ հոդվածը` Հայաստանի Հանրապետության կառավարությունը ***որոշում է.***

 1. «Ճանապարհային դեպարտամենտ» պետական ոչ առևտրային կազմակերպությունը (պետական գրանցման համարը՝ 286.210.945286) վերակազմավորման ձևով վերակազմակերպել «Ճանապարհային դեպարտամենտ» հիմնադրամի (այսուհետ՝ Հիմնադրամ):

2. Հաստատել Հիմնադրամի կանոնադրությունը` համաձայն N 1 հավելվածի:

3. Սահմանել, որ`

1) Հիմնադրամի հիմնադիրն է Հայաստանի Հանրապետությունը` ի դեմս Հայաստանի Հանրապետության կառավարության:

2) Հիմնադրամի հիմնադրի անունից որպես պետական լիազոր մարմին հանդես է գալիս Հայաստանի Հանրապետության տարածքային կառավարման և ենթակառուցվածքների նախարարությունը:

3) Հիմնադրամը «Ճանապարհային դեպարտամենտ» պետական ոչ առևտրային կազմակերպության իրավահաջորդն է և նրան են անցնում «Ճանապարհային դեպարտամենտ» պետական ոչ առևտրային կազմակերպության իրավունքներն ու պարտականությունները՝ փոխանցման ակտին համապատասխան:

4) սույն որոշման ուժի մտնելու օրվա դրությամբ «Ճանապարհային դեպարտամենտ» պետական ոչ առևտրային կազմակերպությանը սեփականության իրավունքով պատկանող գույքը սեփականության իրավունքով հանձնվում է Հիմնադրամին՝ փոխանցման ակտի հիման վրա:

5) սույն որոշման ուժի մտնելու օրվա դրությամբ «Ճանապարհային դեպարտամենտ» պետական ոչ առևտրային կազմակերպության անհատույց օգտագործմանը հանձնված անշարժ գույքը ետ է վերցվում «Ճանապարհային դեպարտամենտ» պետական ոչ առևտրային կազմակերպությունից և անհատույց օգտագործման իրավունքով հանձնվում է Հիմնադրամին:

6) «Ճանապարհային դեպարտամենտ» պետական ոչ առևտրային կազմակերպության Հիմնադրամի վերակազմակերպման հետ կապված ծախսերը կատարվելու են կազմակերպության միջոցների հաշվին:

4. Հիմնադրամի գործադիր տնօրեն (այսուհետ` Հիմնադրամի գործադիր տնօրեն) նշանակել Ստեփան Մաչյանին (նույնականացման քարտ՝ 002969814, տրված 06.11.2015թ., 004-ի կողմից):

5. Առաջարկել Հիմնադրամի գործադիր տնօրենին` սույն որոշումն ուժի մեջ մտնելուց հետո երկամսյա ժամկետում՝ օրենքով սահմանված կարգով ապահովել Հիմնադրամի պետական գրանցումը:

6. Հայաստանի Հանրապետության տարածքային կառավարման և ենթակառուցվածքների նախարարին` սույն որոշումն ուժի մտնելուց հետո երկամսյա ժամկետում՝

1) ապահովել «Ճանապարհային դեպարտամենտ» պետական ոչ առևտրային կազմակերպությանը սեփականության իրավունքով և անհատույց օգտագործման իրավունքով պատկանող գույքի, ինչպես նաև պարտավորությունների կազմի ճշտման գործընթացը,

2) հաստատել «Ճանապարհային դեպարտամենտ» պետական ոչ առևտրային կազմակերպությանը սեփականության իրավունքով պատկանող և ամրացված գույքի, այլ գույքային իրավունքների, ինչպես նաև պարտատերերին և պարտապաններին վերաբերող բոլոր (ներառյալ վիճարկվող) պարտավորությունները Հիմնադրամին փոխանցման ակտը.

3) ապահովել «Ճանապարհային դեպարտամենտ» պետական ոչ   առևտրային կազմակերպությանը սեփականության և անհատույց օգտագործման իրավունքով պատկանող գույքը Հիմնադրամին հանձնելու հանձնման-ընդունման աշխատանքները:

**7․ Ուժը կորցրած ճանաչել** կառավարության 2016 թվականի դեկտեմբերի 15-ի **«Տրանսպորտի ծրագրերի իրականացման գրասենյակ» պետական հիմնարկը և «Հյուսիս-Հարավ ճանապարհային միջանցքի ներդրումային ծրագրի իրականացման կազմակերպություն» պետական ոչ առևտրային կազմակերպությունը վերակազմակերպելու մասին**» N 1304-Ա որոշումը:

|  |  |
| --- | --- |
|  **Հայաստանի Հանրապետությանվարչապետ** | **Ն. Փաշինյան** |
|     2021 թ. ----------ի -----ք․ Երևան |     |